32002R1749
L 264/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО, ЕВРАТОМ) № 1749/2002 НА СЪВЕТА
от 30 септември 2002 година
за изменение на Регламент (Eвратом, EОВС, EИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, член 13, втори параграф, и член 14 от Протокола за привилегиите и имунитетите на Общностите
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 291 от него,
като взе предвид Протокола относно привилегиите и имунитетите на Европейските общности, и по-специално членове 16 и 22 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Съда на Европейските общности (3),
като взе предвид становището на Сметната палата (4),
като има предвид, че:
(1)
Регламент (Eвратом, ЕОВС, ЕИО) № 549/69 (5), последно изменен с Регламент (ЕО, ЕОВС, Eвратом) № 2459/98 (6), следва да бъде изменен, за да се вземе предвид Регламент (ЕО, Евратом) № 1746/2002 на Съвета от 30 септември 2002 г., въвеждащ, в контекста на реформата на Комисията, специални мерки за прекратяване службата на длъжностните лица на Европейските общности, назначени на определен пост в Комисията на Европейските общности (7).
(2)
Регламент (Евратом, ЕОВС, ЕИО) № 549/69, последно изменен с Регламент (ЕО, ЕОВС, Евратом) № 2459/98, следва да бъде изменен, за да се вземе предвид Регламент (ЕО, Евратом) № 1747/2002 на Съвета от 30 септември 2002 г., въвеждащ, в контекста на модернизацията на институцията специални мерки за прекратяване на служебното правоотношение на длъжностните лица в Европейските общности, назначени на определен пост в Съвета на Европейския съюз (8).
(3)
Регламент (Евратом, ЕОВС, ЕИО) № 549/69, последно изменен с Регламент (ЕО, ЕОВС, Евратом) № 2459/98, следва да бъде изменен, за да се вземе предвид Регламент (ЕО, Eвратом) № 1748/2002 на Съвета от 30 септември 2002 г., въвеждащ, в контекста на модернизацията на институцията, специални мерки за прекратяване служебното правоотношение на длъжностните лица, назначени на определен пост в Европейския парламент, и срочно наетия персонал, работещ в Политическите групи в Европейския парламент (9),
ПРИЕ НАСТОЯЩИЯ РЕГЛАМЕНТ:
Член 1
Добавят се следните букви п), р) и с) в член 2 от Регламент (Евратом, ЕОВС, ЕИО) № 549/ 69:
„п)
онези, имащи право да получат добавки в случай на прекратяване на службата съгласно член 4 от Регламент (ЕО, Евратом) № 1746/2002;
р)
онези, имащи право да получат обезщетение при прекратяване на служебните правоотношения съгласно член 4 от Регламент (ЕО, Евратом) № 1747/2002;
с)
онези, имащи право да получат обезщетение при прекратяване на служебните правоотношения съгласно член 4 от Регламент (ЕО, Евратом) № 1748/2002.“
Член 2
Настоящият регламент влиза в сила в деня след датата на публикуването му в Официален вестник на Европейските общности.
Настоящият регламент се прилага във връзка с добавените точки от съответната дата на влизането в сила на всеки един от регламентите, посочени в член 1.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 септември 2002 година.